CELEX: 62009TN0118
Language: lt
Date: 2009-03-20 00:00:00
Title: Byla T-118/09: 2009 m. kovo 20 d. pareikštas ieškinys byloje La Sonrisa de Carmen SL ir Bloom Clothes prieš VRDT — Heldmann (BLOOMCLOTHES)

20.6.2009   
            
            
               LT
            
            
               Europos Sąjungos oficialusis leidinys
            
            
               C 141/44
            
         2009 m. kovo 20 d. pareikštas ieškinys byloje La Sonrisa de Carmen SL ir Bloom Clothes prieš VRDT — Heldmann (BLOOMCLOTHES)
   (Byla T-118/09)
   2009/C 141/94
   Kalba, kuria surašytas ieškinys: ispanų
   
      Šalys
   
   
      Ieškovės: La Sonrisa de Carmen SL (Vigas, Ispanija), Bloom Clothes SL (Madridas, Ispanija), atstovaujamos advokato S. Míguez Pereira
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Harald Heldmann (Hamburgas, Vokietija)
   
      Ieškovių reikalavimai
   
   
               —
            
            
               panaikinti 2009 m. sausio 8 d. Apeliacinės tarybos sprendimą byloje R 695/2008-2 ir nurodyti įregistruoti mišrų prekių ženklą BLOOMCLOTHES Bendrijos prekių ženklu 25 ir 35 klasėms.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovės.
   
      Prašomas įregistruoti Bendrijos prekių ženklas: mišrus prekių ženklas BLOOMCLOTHES su vaizdiniu grybo elementu 18, 25 ir 35 klasių prekėms ir paslaugoms (paraiškos Nr. 5 077 128).
   
      Prekių ženklo ar žymens, kuriuo grindžiamas protestas, savininkas: Harald Heldmann.
   
      Prekių ženklas ar žymuo, kuriuo grindžiamas protestas: žodinis prekių ženklas BLOOM (Vokietijoje registruotas prekių ženklas Nr. 30 439 990) 25 klasės prekėms.
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento Nr. 40/94 dėl Bendrijos prekių ženklo (OL L 11, 1994, p. 1; 2004 m. specialusis leidimas lietuvių k., 17 sk., 1 t., p. 146), pakeisto 2009 m. vasario 26 d. Tarybos reglamentu (EB) Nr. 207/2009 dėl Bendrijos prekių ženklo (OL L 78, p. 1) 8 straipsnio 1 dalies b punkto netinkamas taikymas.